CELEX: 32022D0498
Language: hu
Date: 2022-03-22 00:00:00
Title: A Bizottság (EU) 2022/498 végrehajtási határozata (2022. március 22.) az (EU) 2020/167 végrehajtási határozatnak a lavina-vészjeladókra, a műholdas földi állomásokra és rendszerekre, a földi mozgó földi állomásokra, a tengeri mozgó földi állomásokra, az IMT-cellás hálózati berendezésekre, az állandó helyű rádiórendszerekre, a digitális földfelszíni tv-adókra, a légi járművek fedélzetén működő mobil hírközlő rendszerekre, a több gigabit/s-os rádióberendezésekre, a rádió-műsorszóró vevőkre, a hangfrekvenciás indukcióshurok-meghajtókra, az elsődleges légtérellenőrző radarokra és a TETRA-rádióberendezésekre vonatkozó harmonizált szabványok tekintetében történő módosításáról (EGT-vonatkozású szöveg)

2022.3.29.   
               
               
                  HU
               
               
                  Az Európai Unió Hivatalos Lapja
               
               
                  L 101/34
               
            
         A BIZOTTSÁG (EU) 2022/498 VÉGREHAJTÁSI HATÁROZATA
         (2022. március 22.)
         az (EU) 2020/167 végrehajtási határozatnak a lavina-vészjeladókra, a műholdas földi állomásokra és rendszerekre, a földi mozgó földi állomásokra, a tengeri mozgó földi állomásokra, az IMT-cellás hálózati berendezésekre, az állandó helyű rádiórendszerekre, a digitális földfelszíni tv-adókra, a légi járművek fedélzetén működő mobil hírközlő rendszerekre, a több gigabit/s-os rádióberendezésekre, a rádió-műsorszóró vevőkre, a hangfrekvenciás indukcióshurok-meghajtókra, az elsődleges légtérellenőrző radarokra és a TETRA-rádióberendezésekre vonatkozó harmonizált szabványok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/53/EU európai parlamenti és tanácsi irányelv (2) 16. cikke értelmében amennyiben a rádióberendezések megfelelnek az Európai Unió Hivatalos Lapjában közzétett hivatkozásokkal rendelkező harmonizált szabványoknak, illetve azok egy részének, úgy vélelmezni kell, hogy megfelelnek az említett irányelv 3. cikkében meghatározott azon alapvető követelményeknek is, amelyekre e szabványok vagy részeik vonatkoznak.
                  
               
                     (2)
                  
                  
                     A C(2015) 5376 végrehajtási határozattal (3) a Bizottság felkérte az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) a 2014/53/EU irányelvet támogató, rádióberendezésekre vonatkozó harmonizált szabványok kidolgozására és felülvizsgálatára (a továbbiakban: a kérelem).
                  
               
                     (3)
                  
                  
                     A kérelem alapján az ETSI a következő új harmonizált szabványokat dolgozta ki: a lavina-vészjeladókra vonatkozó EN 300718-1 V2.2.1, a rádió-műsorszóró vevőkre vonatkozó EN 303345-3 V1.1.1 és EN 303345-4 V1.1.1, a hangfrekvenciás indukcióshurok-meghajtókra vonatkozó EN 303348 V1.2.1, az elsődleges légtérellenőrző radarokra vonatkozó EN 303364-2 V1.1.1, a műholdas földi állomásokra és rendszerekre vonatkozó EN 303372-1 V1.2.1, EN 303372-2 V1.2.1, EN 303413 V1.2.1, EN 303980 V1.2.1 és EN 303981 V1.2.1, valamint a TETRA-rádióberendezésekre vonatkozó EN 303758 V1.1.1 szabványt.
                  
               
                     (4)
                  
                  
                     A kérelem alapján az ETSI a következő harmonizált szabványokat vizsgálta felül: EN 301444 V2.1.2, EN 301908-15 V11.1.2, EN 302296-2 V1.2.1, EN 302480 V2.1.2 és EN 302567 V1.2.1, amelyek hivatkozásait a 2018/C 326/04 bizottsági közlemény (4) tette közzé az Európai Unió Hivatalos Lapjának C sorozatában. Ennek eredményeként az alábbi felülvizsgált harmonizált szabványok kerültek elfogadásra: a műholdas földi állomásokra és rendszerekre vonatkozó EN 301444 V2.2.1, az IMT-cellás hálózatokra vonatkozó EN 301908-15 V15.1.1, a digitális földfelszíni tv-adókra vonatkozó EN 302296 V2.2.1, a légi járművek fedélzetén működő mobil hírközlő rendszerekre vonatkozó EN 302480 V2.2.1, valamint a több gigabit/s-os rádióberendezésekre vonatkozó EN 302567 V2.2.1 szabvány.
                  
               
                     (5)
                  
                  
                     A kérelem alapján az ETSI felülvizsgálta továbbá a következő, IMT-cellás hálózatokra vonatkozó harmonizált szabványokat: EN 301908-1 V13.1.1, EN 301908-14 V13.1.1 és EN 301908-18 V13.1.1, amelyek hivatkozásait a Bizottság felvette az (EU) 2020/167 bizottsági végrehajtási határozat (5) I. mellékletébe. Ennek eredményeként az alábbi felülvizsgált harmonizált szabványok kerültek elfogadásra: EN 301908-1 V15.1.1, EN 301908-14 V15.1.1 és EN 301908-18 V15.1.1. Emellett az ETSI felülvizsgálta az állandó helyű rádiórendszerekre vonatkozó EN 302217-2 V3.2.2 harmonizált szabványt, amelynek hivatkozását a Bizottság felvette az (EU) 2020/167 végrehajtási határozat II. mellékletébe. Ennek eredményeként elfogadásra került a felülvizsgált EN 302217-2 V3.3.1 harmonizált szabvány.
                  
               
                     (6)
                  
                  
                     A Bizottság az ETSI-vel közösen megvizsgálta, hogy az említett új és felülvizsgált szabványok megfelelnek-e a kérelemben foglaltaknak.
                  
               
                     (7)
                  
                  
                     Az EN 301908-14 V15.1.1, az EN 301908-15 V15.1.1, az EN 301908-18 V15.1.1, az EN 302217-2 V3.3.1, az EN 302480 V2.2.1, az EN 302567 V2.2.1, az EN 303345-3 V1.1.1, az EN 303345-4 V1.1.1, az EN 303348 V1.2.1, az EN 303372-2 V1.2.1, az EN 303413 V1.2.1 és az EN 303758 V1.1.1 harmonizált szabvány megfelel az általa lefedni kívánt és a 2014/53/EU irányelv 3. cikkében meghatározott alapvető követelményeknek. Ezért e szabványok hivatkozásait indokolt közzétenni az Európai Unió Hivatalos Lapjában.
                     
                  
               
                     (8)
                  
                  
                     Az EN 300718-1 V2.2.1 harmonizált szabvány 5.1.3.1. pontjának utolsó mondata nem határozza meg teljeskörűen az ellenőrzési mechanizmusokra vonatkozó feltételeket, ami az említett pontban foglalt előírások szubjektív értelmezését teszi lehetővé. A szabvány ezenkívül nem határoz meg a parazita válasz elutasítására – azaz a vevőkészüléknek a káros zavarás kialakulásával kapcsolatos egyik paraméterére – vonatkozó követelményeket. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (9)
                  
                  
                     Az EN 301444 V2.2.1 harmonizált szabvány 5.2.1. pontjának második bekezdése nem ír elő az említett pontban meghatározott előírások teljesítésére vonatkozó ellenőrzési kritériumokat, ami bizonytalansághoz vezethet az eredményekkel kapcsolatban. Ezenkívül a szabvány 5.2.2.3.1. pontja a berendezés beszerelésére vonatkozó előírásokat határoz meg, ami nem célja egy harmonizált szabványnak. Végül az 5.2.3. pont első bekezdése, az 5.2.4. pont első bekezdése és az 5.2.5. pont első bekezdése lehetővé teszi a gyártó számára, hogy a vizsgálat céljából módosítsa a berendezést, ami pontatlan eredményekhez és nagy fokú bizonytalansághoz vezethet. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (10)
                  
                  
                     Az EN 301908-1 V15.1.1 harmonizált szabvány 5.3.2.1. pontjához tartozó 3. megjegyzés lehetővé teszi a gyártó számára, hogy a szabványban meghatározottól eltérő vizsgálati módszert válasszon. Ez eltérő vizsgálati eredményekhez vezethet, továbbá jogbizonytalanságot teremt. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (11)
                  
                  
                     Az EN 302296 V2.2.1 harmonizált szabvány 5.4.2.5. pontja olyan, csatlakozóberendezést alkalmazó pontatlan vizsgálati elrendezést ír le, amely nagy fokú bizonytalanságot okoz az eredmények értelmezése tekintetében. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (12)
                  
                  
                     Az EN 303364-2 V1.1.1 harmonizált szabvány 4.2.1.4. és 5.3.1.5. pontjában leírt konkrét forgatókönyv szerint az adó és az antenna közötti energiaátvitel a WR284/WG10/R32 hullámvezetők segítségével valósul meg, vagyis a szabvány az általa lefedni kívánt alapvető követelmények hatókörének csupán egy részére terjed ki. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (13)
                  
                  
                     Az EN 303372-1 V1.2.1 harmonizált szabvány 4.3.5. pontja szerint a szabvány nem alkalmazható olyan műszaki feltételek esetén, amelyek tekintetében nem határoztak meg kockázatcsökkentő intézkedéseket a káros zavarás elkerülése érdekében. Ez a műholdas hálózatok és más szolgáltatások káros zavarásához vezethet. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (14)
                  
                  
                     Az EN 303980 V1.2.1 harmonizált szabvány 6.1.1. pontjának második mondata lehetővé teszi a gyártó számára, hogy a szabványban meghatározottól eltérő vizsgálati módszert válasszon. Ez eltérő vizsgálati eredményekhez és jogbizonytalansághoz vezethet. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (15)
                  
                  
                     Az EN 303981 V1.2.1 harmonizált szabvány 6.1.1. pontjának második mondata lehetővé teszi a gyártó számára, hogy a szabványban meghatározottól eltérő vizsgálati módszert válasszon. Ez eltérő vizsgálati eredményekhez és jogbizonytalansághoz vezethet. E harmonizált szabvány hivatkozását ezért korlátozással kell közzétenni az Európai Unió Hivatalos Lapjában.
                     
                  
               
                     (16)
                  
                  
                     A rádióberendezésekre vonatkozóan a 2014/53/EU irányelv támogatása céljából kidolgozott, az Európai Unió Hivatalos Lapjában közzétett harmonizált szabványok hivatkozásait az (EU) 2020/167 végrehajtási határozat I. melléklete, az Európai Unió Hivatalos Lapjában korlátozással közzétett ilyen harmonizált szabványok hivatkozásait pedig az említett végrehajtási határozat II. melléklete sorolja fel.
                  
               
                     (17)
                  
                  
                     Annak biztosítása érdekében, hogy a 2014/53/EU irányelv támogatása céljából kidolgozott harmonizált szabványok hivatkozásai egyetlen jogi aktusban szerepeljenek, az EN 301908-14 V15.1.1, az EN 301908-15 V15.1.1, az EN 301908-18 V15.1.1, az EN 302217-2 V3.3.1, az EN 302480 V2.2.1, az EN 302567 V2.2.1, az EN 303345-3 V1.1.1, az EN 303345-4 V1.1.1, az EN 303348 V1.2.1, az EN 303372-2 V1.2.1, az EN 303413 V1.2.1 és az EN 303758 V1.1.1 harmonizált szabvány hivatkozását fel kell venni az (EU) 2020/167 végrehajtási határozat I. mellékletébe, az EN 300718-1 V2.2.1, az EN 301444 V2.2.1, az EN 301908-1 V15.1.1, az EN 302296 V2.2.1, az EN 303364-2 V1.1.1, az EN 303372-1 V1.2.1, az EN 303980 V1.2.1 és az EN 303981 V1.2.1 harmonizált szabvány hivatkozását pedig az említett végrehajtási határozat II. mellékletébe.
                  
               
                     (18)
                  
                  
                     Az EN 301444 V2.2.1, az EN 301908-1 V15.1.1, az EN 301908-14 V15.1.1, az EN 301908-15 V15.1.1, az EN 301908-18 V15.1.1, az EN 302217-2 V3.3.1, az EN 302296 V2.2.1, az EN 302480 V2.2.1 és az EN 302567 V2.2.1 harmonizált szabvány felváltja az EN 301444 V2.1.2, az EN 301908-1 V13.1.1, az EN 301908-14 V13.1.1, az EN 301908-15 V11.1.2, az EN 301908-18 V13.1.1, az EN 302217-2 V3.2.2, az EN 302296-2 V1.2.1, az EN 302480 V2.1.2, illetve az EN 302567 V1.2 harmonizált szabványt.
                  
               
                     (19)
                  
                  
                     Ezért az EN 301444 V2.1.2, az EN 301908-15 V11.1.2, az EN 302296-2 V1.2.1, az EN 302480 V2.1.2 és az EN 302567 V1.2.1 harmonizált szabvány hivatkozását vissza kell vonni az Európai Unió Hivatalos Lapjának C sorozatából (6). Az (EU) 2020/167 végrehajtási határozat III. melléklete felsorolja a rádióberendezésekre vonatkozóan a 2014/53/EU irányelv támogatása céljából kidolgozott azon harmonizált szabványok hivatkozásait, amelyeket visszavontak az Európai Unió Hivatalos Lapjának C sorozatából. Ezért a fenti hivatkozásokat indokolt felvenni az említett mellékletbe.
                  
               
                     (20)
                  
                  
                     Ezenkívül az EN 301908-1 V13.1.1, az EN 301908-14 V13.1.1, az EN 301908-18 V13.1.1 és az EN 302217-2 V3.2.2 harmonizált szabvány hivatkozását vissza kell vonni az Európai Unió Hivatalos Lapjának L sorozatából. Ezért helyénvaló törölni ezeket a hivatkozásokat az (EU) 2020/167 végrehajtási határozat I. és II. mellékletéből.
                  
               
                     (21)
                  
                  
                     Annak érdekében, hogy a gyártóknak elegendő idejük legyen felkészülni az EN 301444 V2.2.1, az EN 301908-1 V15.1.1, az EN 301908-14 V15.1.1, az EN 301908-15 V15.1.1, az EN 301908-18 V15.1.1, az EN 302217-2 V3.3.1, az EN 302296 V2.2.1, az EN 302480 V2.2.1 és az EN 302567 V2.2.1 harmonizált szabvány alkalmazására, el kell halasztani az EN 301444 V2.1.2, az EN 301908-1 V13.1.1, az EN 301908-14 V13.1.1, az EN 301908-15 V11.1.2, az EN 301908-18 V13.1.1, az EN 302217-2 V3.2.2, az EN 302296-2 V1.2.1, az EN 302480 V2.1.2 és az EN 302567 V1.2.1 harmonizált szabvány hivatkozásának visszavonását.
                  
               
                     (22)
                  
                  
                     Az (EU) 2020/167 végrehajtási határozatot ezért ennek megfelelően módosítani kell.
                  
               
                     (23)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. E határozatnak ezért mielőbb hatályba kell lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2020/167 végrehajtási határozat a következőképpen módosul:
            
                        1.
                     
                     
                        Az I. melléklet e határozat I. mellékletének megfelelően módosul.
                     
                  
                        2.
                     
                     
                        A II. melléklet e határozat II. mellékletének megfelelően módosul.
                     
                  
                        3.
                     
                     
                        A III. melléklet e határozat III. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2022. március 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
         
            (3)  A Bizottság C(2015) 5376 végrehajtási határozata (2015. augusztus 4.) az Európai Elektrotechnikai Szabványügyi Bizottságnak és az Európai Távközlési Szabványügyi Intézetnek szóló, a 2014/53/EU európai parlamenti és tanácsi irányelv támogatását célzó, a rádióberendezések szabványosítására irányuló kérelemről.
         
            (4)  A Bizottság közleménye a rádióberendezésekről és a távközlő végberendezésekről, valamint a megfelelőségük kölcsönös elismeréséről szóló 1999/5/EK európai parlamenti és tanácsi irányelv és a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről szóló 2014/53/EU európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 326., 2018.9.14., 114. o.).
         
            (5)  A Bizottság (EU) 2020/167 végrehajtási határozata (2020. február 5.) a rádióberendezésekre vonatkozóan a 2014/53/EU európai parlamenti és tanácsi irányelv támogatása céljából kidolgozott harmonizált szabványokról (HL L 34., 2020.2.6., 46. o.).
         
            (6)  HL C 326., 2018.9.14., 114. o.
         
      
      
         
            I. MELLÉKLET
            Az (EU) 2020/167 végrehajtási határozat I. melléklete a következőképpen módosul:
            
                        1.
                     
                     
                        A 4. bejegyzést el kell hagyni.
                     
                  
                        2.
                     
                     
                        A szöveg a következő 4a. bejegyzéssel egészül ki:
                        
                                    „4a.
                                 
                                 
                                    EN 301908-15 V15.1.1
                                    IMT-cellás hálózatok. A rádióspektrumhoz való hozzáférés harmonizált szabványa. 15. rész: Fejlett egyetemes földfelszíni rádiós hozzáférési (E-UTRA FDD) átjátszók”.
                                 
                              
                  
                        3.
                     
                     
                        A 6. bejegyzést el kell hagyni.
                     
                  
                        4.
                     
                     
                        A szöveg a következő 6a. bejegyzéssel egészül ki:
                        
                                    „6a.
                                 
                                 
                                    EN 301908-14 V15.1.1
                                    IMT-cellás hálózatok. A rádióspektrumhoz való hozzáférés harmonizált szabványa. 14. rész: Fejlett egyetemes földfelszíni rádiós hozzáférési (E-UTRA) bázisállomások (BS)”.
                                 
                              
                  
                        5.
                     
                     
                        A 7. bejegyzést el kell hagyni.
                     
                  
                        6.
                     
                     
                        A szöveg a következő 7a. bejegyzéssel egészül ki:
                        
                                    „7a.
                                 
                                 
                                    EN 301908-18 V15.1.1
                                    IMT-cellás hálózatok. A rádióspektrumhoz való hozzáférés harmonizált szabványa. 18. rész: E-UTRA, UTRA és GSM/EDGE többszabványos rádió (MSR) bázisállomása (BS). 15. kiadás”.
                                 
                              
                  
                        7.
                     
                     
                        A melléklet a következő bejegyzésekkel egészül ki:
                        
                                    
                                       Szám
                                    
                                 
                                 
                                    
                                       A szabvány hivatkozása
                                    
                                 
                              
                                    „12.
                                 
                                 
                                    EN 302217-2 V3.3.1
                                    Állandó helyű rádiórendszerek. Pont-pont típusú berendezések és antennák jellemzői és követelményei. 2. rész: 1 GHz-től 86 GHz-ig terjedő frekvenciasávokban működő digitális rendszerek. A rádióspektrumhoz való hozzáférés harmonizált szabványa
                                 
                              
                                    13.
                                 
                                 
                                    EN 302480 V2.2.1
                                    Légi járművek fedélzetén működő mobil hírközlő (MCOBA-) rendszerek. A rádióspektrumhoz való hozzáférés harmonizált szabványa
                                 
                              
                                    14.
                                 
                                 
                                    EN 302567 V2.2.1
                                    A 60 GHz-es sávban működő több gigabit/s-os rádióberendezések
                                 
                              
                                    15.
                                 
                                 
                                    EN 303345-3 V1.1.1
                                    Rádió-műsorszóró vevők. 3. rész: FM rádió-műsorszóró szolgálat
                                 
                              
                                    16.
                                 
                                 
                                    EN 303345-4 V1.1.1
                                    Rádió-műsorszóró vevők. 4. rész: DAB rádió-műsorszóró szolgálat
                                 
                              
                                    17.
                                 
                                 
                                    EN 303348 V1.2.1
                                    Hangfrekvenciás indukcióshurok-meghajtók legfeljebb 45 amperig a 10 Hz-től 9 kHz-ig terjedő frekvenciatartományban
                                 
                              
                                    18.
                                 
                                 
                                    EN 303372-2 V1.2.1
                                    Műholdas földi állomások és rendszerek (SES). Műholdas adás vételére alkalmas berendezés. 2. rész: Beltéri egység
                                 
                              
                                    19.
                                 
                                 
                                    EN 303413 V1.2.1
                                    Műholdas földi állomások és rendszerek (SES). A globális műholdas navigációs rendszer (GNSS) vevői. 1 164  MHz-től 1 300  MHz-ig és 1 559  MHz-től 1 610  MHz-ig terjedő frekvenciasávokban működő rádióberendezések
                                 
                              
                                    20.
                                 
                                 
                                    EN 303758 V1.1.1
                                    25 kHz-es, 50 kHz-es, 100 kHz-es vagy 150 kHz-es csatorna-sávszélességgel működő, nem állandó burkológörbéjű modulációt használó TETRA-rádióberendezések”.
                                 
                              
                  
      
      
         
            II. MELLÉKLET
            Az (EU) 2020/167 végrehajtási határozat II. melléklete a következőképpen módosul:
            
                        1.
                     
                     
                        Az 5. bejegyzést el kell hagyni.
                     
                  
                        2.
                     
                     
                        A melléklet a következő bejegyzésekkel egészül ki:
                        
                                    
                                       Szám
                                    
                                 
                                 
                                    
                                       A szabvány hivatkozása
                                    
                                 
                              
                                    „14.
                                 
                                 
                                    EN 300718-1 V2.2.1
                                    457 kHz-en működő lavina-vészjeladók. Adó-vevő rendszerek. 1. rész: A rádióspektrumhoz való hozzáférés harmonizált szabványa
                                    
                                       1. megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben e szabvány 5.1.3.1. pontjának utolsó mondatát alkalmazzák.
                                    
                                       2. megjegyzés: E harmonizált szabvány alapján nem vélelmezhető a megfelelőség a parazita válasz elutasítása tekintetében.
                                 
                              
                                    15.
                                 
                                 
                                    EN 301444 V2.2.1
                                    Műholdas földi állomások és rendszerek (SES). Az 1,5 GHz-es és 1,6 GHz-es frekvenciasávokban működő, beszéd- és/vagy adatkommunikációt megvalósító földi mozgó földi állomások (LMES) és tengeri mozgó földi állomások (MMES)
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben a következők bármelyikét alkalmazzák:
                                    
                                                a)
                                             
                                             
                                                az említett szabvány 5.2.1. pontjának második bekezdése;
                                             
                                          
                                                b)
                                             
                                             
                                                az említett szabvány 5.2.2.3.1. pontja;
                                             
                                          
                                                c)
                                             
                                             
                                                az említett szabvány 5.2.3. pontjának első bekezdése;
                                             
                                          
                                                d)
                                             
                                             
                                                az említett szabvány 5.2.4. pontjának első bekezdése;
                                             
                                          
                                                e)
                                             
                                             
                                                az említett szabvány 5.2.5. pontjának első bekezdése.
                                             
                                          
                              
                                    16.
                                 
                                 
                                    EN 301908-1 V15.1.1
                                    IMT-cellás hálózatok. A rádióspektrumhoz való hozzáférés harmonizált szabványa. 1. rész: Bevezetés és általános követelmények
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben az e szabvány 5.3.2.1. pontjához tartozó 3. megjegyzést alkalmazzák.
                                 
                              
                                    17.
                                 
                                 
                                    EN 302296 V2.2.1
                                    Digitális földfelszíni tv-adók
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben az e szabvány 5.4.2.5. pontjában meghatározott vizsgálati elrendezésben csatlakozóberendezést alkalmaznak.
                                 
                              
                                    18.
                                 
                                 
                                    EN 303364-2 V1.1.1
                                    Elsődleges légtérellenőrző radar (PSR). A rádióspektrumhoz való hozzáférés harmonizált szabványa. 2. rész: A légi forgalmi irányítás (ATC) 2 700  MHz-től 3 100  MHz-ig terjedő frekvenciasávban (S-sávban) működő PSR-érzékelői
                                    
                                       Megjegyzés: ami e harmonizált szabvány 4.2.1.4. és 5.3.1.5. pontját illeti, az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében meghatározott alapvető követelménynek való megfelelés azon berendezések esetében, amelyek az adó és az antenna közötti energiaátvitelre nem a WR284/WG10/R32 hullámvezetőket használják.
                                 
                              
                                    19.
                                 
                                 
                                    EN 303372-1 V1.2.1
                                    Műholdas földi állomások és rendszerek (SES). Műholdas adás vételére alkalmas berendezés. 1. rész: A 10,7 GHz-től 12,75 GHz-ig terjedő frekvenciasávban működő kültéri vevőegység
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben e szabvány 4.3.5. pontjának alábbi mondatát alkalmazzák: „Ez a követelmény nem alkalmazandó abban az esetben, ha a kültéri egységet olyan konkrét műholdas hálózathoz tervezték, amely mindkét típusú polarizációt alkalmazza.”
                                 
                              
                                    20.
                                 
                                 
                                    EN 303980 V1.2.1
                                    Műholdas földi állomások és rendszerek (SES). A 11 GHz-től 14 GHz-ig terjedő frekvenciasávokban működő, nem geostacionárius műholdas rendszerekkel (NEST) forgalmazó, állandó helyű és mozgásban lévő földi állomások
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben e szabvány 6.1.1. pontjának második mondatát alkalmazzák.
                                 
                              
                                    21.
                                 
                                 
                                    EN 303981 V1.2.1
                                    Műholdas földi állomások és rendszerek (SES). Állandó helyű és mozgásban lévő, nem geostacionárius műholdas rendszerekkel forgalmazó, széles sávú földi állomások (WBES) a 11 GHz-től 14 GHz-ig terjedő frekvenciasávokban
                                    
                                       Megjegyzés: az e harmonizált szabványnak való megfelelés alapján nem vélelmezhető a 2014/53/EU irányelv 3. cikkének (2) bekezdésében szereplő alapvető követelménynek való megfelelés, amennyiben e szabvány 6.1.1. pontjának második mondatát alkalmazzák.”
                                 
                              
                  
      
      
         
            III. MELLÉKLET
            Az (EU) 2020/167 végrehajtási határozat III. melléklete a következő bejegyzésekkel egészül ki:
            
               
                           
                              Szám
                           
                        
                        
                           
                              A szabvány hivatkozása
                           
                        
                        
                           
                              A visszavonás időpontja
                           
                        
                     
                           „22.
                        
                        
                           EN 301444 V2.1.2
                           Műholdas földi állomások és rendszerek (SES). A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány az 1,5 GHz-es és 1,6 GHz-es frekvenciasávokban működő, beszéd- és/vagy adatkommunikációt megvalósító földi mozgó földi állomások (LMES) számára
                        
                        
                           2023. szeptember 29.
                        
                     
                           23.
                        
                        
                           EN 301908-1 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 1. rész: Bevezetés és általános követelmények
                        
                        
                           2023. szeptember 29.
                        
                     
                           24.
                        
                        
                           EN 301908-14 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 14. rész: Fejlett egyetemes földfelszíni rádiós hozzáférési (E-UTRA) bázisállomások (BS)
                        
                        
                           2023. szeptember 29.
                        
                     
                           25.
                        
                        
                           EN 301908-15 V11.1.2
                           IMT-cellás hálózatok. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány. 15. rész: Fejlett egyetemes földfelszíni rádiós hozzáférési (E-UTRA FDD) átjátszók
                        
                        
                           2023. szeptember 29.
                        
                     
                           26.
                        
                        
                           EN 301908-18 V13.1.1
                           IMT-cellás hálózatok. A rádióspektrumhoz való hozzáférés harmonizált szabványa. 18. rész: E-UTRA, UTRA és GSM/EDGE többszabványos rádió (MSR) bázisállomása (BS)
                        
                        
                           2023. szeptember 29.
                        
                     
                           27.
                        
                        
                           EN 302217-2 V3.2.2
                           Állandó helyű rádiórendszerek. Pont-pont típusú berendezések és antennák jellemzői és követelményei. 2. rész: 1 GHz-től 86 GHz-ig terjedő frekvenciasávokban működő digitális rendszerek. A rádióspektrumhoz való hozzáférés harmonizált szabványa
                        
                        
                           2023. szeptember 29.
                        
                     
                           28.
                        
                        
                           EN 302296-2 V1.2.1
                           Elektromágneses összeférhetőségi és rádióspektrumügyek (ERM). Földfelszíni digitális televízió-műsorszóró szolgálat (DVB-T) adóberendezése. 2. rész: Az R&TTE-irányelv 3. cikke (2) bekezdésének alapvető követelményeit tartalmazó, harmonizált európai szabvány
                        
                        
                           2023. szeptember 29.
                        
                     
                           29.
                        
                        
                           EN 302480 V2.1.2
                           Légi járművek fedélzetén működő mobil hírközlő (MCOBA-) rendszerek. A 2014/53/EU irányelv 3. cikke (2) bekezdésének alapvető követelményeit tartalmazó, harmonizált szabvány
                        
                        
                           2023. szeptember 29.
                        
                     
                           30.
                        
                        
                           EN 302567 V1.2.1
                           Széles sávú, rádiós hozzáférési hálózatok (BRAN). 60 GHz-es, többszörös gigabites WAS-/RLAN-rendszerek. Az R&TTE-irányelv 3. cikke (2) bekezdésének alapvető követelményeit tartalmazó, harmonizált európai szabvány
                        
                        
                           2023. szeptember 29.”